Det ligner et feriefoto, som man har set dem tusinde gange før på Instagram og velvoksne albums på Facebook: En smilende turist foran et thailandsk tempel, flankeret af to indfødte piger i lokale klædedragter.

Men da fotografen kom hjem fra Thailand-eventyret opdagede han, at billedet måske ikke var så gennemsnitligt som forventet.

Mest læste i 2016 Året er ved at være omme, og i den forbindelse bringer BT nogle af de artikler, som I læsere har sendt til tops på 'mest læste'-listen. Den artikel, du læser nu, er blandt disse og er derfor blevet genudgivet i løbet af december 2016.

Noget kunne nemlig tyde på, at hans kamera har fanget to små tyve midt i gerningsøjeblikket. Det mener han i hvert fald selv.

På fildelingssiden Reddit har han uploadet det angiveligt afslørende foto med teksten: ’Kæresten i gang med at få sit ur stjålet’.

Artiklen fortsætter efter billedet.

Foto: Reddit Vis mere Foto: Reddit

Her fortæller han, at de først senere opdagede, at uret var væk. Og da de kiggede deres billeder igennem, mente de at finde ud af hvorfor.

Her ser man nemlig den ene pige med sin ene hånd på uret, mens den anden hånd rører kærestens hånd og således trækker opmærksomheden væk fra håndleddet, hvor tyveriet sandsynligvis er i fuld gang, idet kameraet blitz går af.

I kommentarfeltet til billedet på Reddit er der fyldt med historier fra andre turister, der har mødt de samme to søde små piger på deres tur. På den baggrund kalder én dem for ’de to mest populære tyvebørn i Asien’, mens en anden fortæller, at han selv har set en gruppe på seks piger i lignende tøj og mener, at der derfor må være tale om organiseret kriminalitet.

Der er dog også dem, der tager pigerne i forsvar og skyder skylden på forældrene.

En Reddit-bruger er nemlig selv fra området og hævder, at børnene bliver chikaneret af deres forældre, som bl.a. tvinger de små piger til at synge og vinke til turister for at få penge. Ellers vil de blive banket.

Billedet er taget ved Wat Phra That Doi Suthep-templet i Chiang Mai i det nordlige Thailand.